recursal/SuperWikiNEXT-32B huggingface dataset:
**தக்காய் ஒலிபீனேற்றம்** (*Takai olefination*) என்பது ஓர் ஆல்டிகைடுடன் இருகரிமகுரோமியச் சேர்மம் வினைபுரிந்து ஓர் ஆல்க்கீனைக் கொடுக்கும் கரிம வேதியியல் வினையாகும். 1986 ஆம் ஆண்டு கண்டறியப்பட்ட அசல் வினையில் பென்சால்டிகைடு ஓர் ஆல்டிகைடாகப் பயன்படுத்தப்பட்டது. அயோடோபார்ம் அல்லது புரோமோபார்முடன் மிகையாகச் குரோமியம்((II)) குளோரைடு சேர்த்து தயாரிக்கப்படும் கரிம குரோமியம் இனச் சேர்மமும் இவ்வினையில் பயன்படுத்தப்பட்டன. வினைல் ஆலைடு வினை விளைபொருளாகப் பெறப்பட்டது. உயர் முன்னுரிமைக் குழுக்கள் இரட்டைப் பிணைப்பிற்கு எதிரெதிர் திசை அணு அமைப்பு கொண்ட முப்பரிமான மாற்றியன்கள் முக்கியத்துவம் பெற்றன. விட்டிக் வினை மட்டுமே கலவைகளைக் கொடுக்கின்றன என்பது இவ்வினையின் முதன்மை ஆய்வாளரான கசுயிக்கோ தக்காயின் கருத்தாகும். 

தக்காய் ஒலிபீனேற்றம்
குரோமியம்(II) ஆக்சிசனேற்றமடைந்து இரு சமான ஆலைடுகளை நீக்கி குரோமியம்(III) ஆக மாற்றமடைவதை வினை வழிமுறையில் தக்காய் முன்மொழிந்தார். 
[Cr2Cl4(CHI)(THF)4]) என்ற ஓரிடத்த கார்போயீரெதிர்மின் அயனி அணைவுச் சேர்மம் உறுதியாக உருவாகிறது. இது கார்பன் குரோமியம் பிணைப்புகள் ஒன்றில் ஆல்டிகைடுடன் 1,2 கூட்டு வினையில் ஈடுபடுகிறது. அடுத்த படிநிலையில் குரோமியத்தைக் கொண்டுள்ள இரண்டு குழுக்களும் ஓர் நீக்கல் வினையில் ஈடுபடுகின்றன. குரோமியம் குழுக்களின் கொள்ளிடப் பெருக்கமும் ஆல்க்கைல் மற்றும் ஆலசன் குழுக்களின் கொள்ளிடப் பெருக்கம் எவ்வாறு இவ்வினையை நீக்கலுக்கு எதிராக இயக்குகின்றன என்பதை நியூமான் பிதுக்கம் மூலம் அறிய முடிகிறது .

தக்காய் வினை வழிமுறை

தக்காய் உட்டிமோட்டோ ஒலிபீனேற்றம்
--------------------------------

தக்காய் ஒலிபீனேற்ற வினையின் இரண்டவது வெளியீட்டில் இவ்வேதி வினையானது ஆலசன்களுக்குப் பதிலாக ஆல்க்கைல் குழுவைக் கொண்டிருக்கும் இருகரிமகுரோமியம் இடைநிலைகளுக்கும் விரிவுபடுத்தப்பட்டது :

1987 ஆம் ஆண்டின் தக்காய் வினை.

மேற்கோள்கள்
-----------

1. ↑  Werner, Daniel; Anwander, Reiner (2018-09-28). "Unveiling the Takai Olefination Reagent via Tris(tert-butoxy)siloxy Variants" (in en). *Journal of the American Chemical Society*. doi:10.1021/jacs.8b08739. பன்னாட்டுத் தர தொடர் எண்:0002-7863. .
2. ↑  Murai, Masahito; Taniguchi, Ryuji; Hosokawa, Naoki; Nishida, Yusuke; Mimachi, Hiroko; Oshiki, Toshiyuki; Takai, Kazuhiko (2017-09-05). "Structural Characterization and Unique Catalytic Performance of Silyl-Group-Substituted Geminal Dichromiomethane Complexes Stabilized with a Diamine Ligand" (in EN). *Journal of the American Chemical Society* **139** (37): 13184–13192. doi:10.1021/jacs.7b07487. பன்னாட்டுத் தர தொடர் எண்:0002-7863. .
3. ↑  Kürti, László; Czakó, Barbara (2005). *Strategic Applications of Named Reactions in Organic Synthesis*. Burlington; San Diego; London: Elsevier Academic Press. பன்னாட்டுத் தரப்புத்தக எண்:978-0-12-369483-6.
4. ↑  Okazoe, T.; Takai, Kazuhiko; Utimoto, K. (1987). "(E)-Selective olefination of aldehydes by means of gem-dichromium reagents derived by reduction of gem-diiodoalkanes with chromium(II) chloride". *J. Am. Chem. Soc.* **109** (3): 951–953. doi:10.1021/ja00237a081.
**மார்தே வோகேலி** (*Marthe Voegeli*) என்பவர் சுவிட்சர்லாந்து நாட்டினைச் சார்ந்த மருத்துவர். இவர் ஆண்களுக்கான கருத்தடை ஆராய்ச்சி துறையில் முன்னோடியாக இருந்தார்.

1930 மற்றும் 1950 க்குஇடையில், வோகேலி இந்தியாவில் தனது சொந்த மருத்துவமனையில் மருத்துவம் பார்த்து வந்தார். இந்த நேரத்தில், 9 தன்னார்வலர்கள் உதவியுடன், வெப்ப அடிப்படையிலான கருத்தடை செயல்முறையினை பரிசோதித்தார்.

இந்த செயல்முறை எளிமையாகவும் பயனுள்ளதாகவும் இருந்தது. இந்த சோதனையில் ஆண் ஒருவர் தனது விதைப்பையினை சூடான நீரில் 45 நிமிடங்களுக்கு அமிழ்த்தி வைத்திருப்பார். இதனை 3 வாரங்களுக்கு தொடர்ந்து செய்துவருவார். சோதனை முடிவில் கருவுறாமைக்கான காலம் பதிவு செய்யப்பட்டது.

வெவ்வேறு வெப்பநிலைகளில் சோதனை செய்யப்பட்டு மலட்டுத்தன்மையின் மாறுபட்ட முடிவுகள் அளவிடப்பட்டன. 116°F (46.7°C) வெப்ப நிலையில் 6 மாதங்களுக்குக் கருத்தடை பாதுகாப்பு கிடைத்தது. ஆனால் 110°F (43.3°C) வெப்பநிலையில் 4 மாதங்களுக்குக் கருத்தடை பலன் கிடைத்தது.

ஆண்களில் கருவுறுதல் திரும்பிய பிறகு, இயல்பான குழந்தைப் பருவ வளர்ச்சியுடன் ஆரோக்கியமான குழந்தைகளைக் கருவுறுதல் பதிவு செய்யப்பட்டது. 

வோகேலி 1950ல் மருத்துவத்திலிருந்து ஓய்வு பெற்றார், அடுத்த 20 ஆண்டுகளாக இம்முறையினை மக்களிடையே கொண்டு செல்லும் முயற்சியில் ஈடுபட்டார். இருப்பினும் இம்முறை பெரும்பாலும் புறக்கணிக்கப்பட்டது.

மேற்கோள்கள்
-----------

1. ↑  Shouldn't You Be on the Pill? பரணிடப்பட்டது 2009-01-30 at the வந்தவழி இயந்திரம்
2. ↑  Male contraception: Heat methods பரணிடப்பட்டது 2008-07-05 at the வந்தவழி இயந்திரம்
3. ↑  CONTRACEPTION THROUGH TEMPORARY MALE STERILIZATION

வெளி இணைப்புகள்
---------------

* சோபியா ஸ்மித் சேகரிப்பு, ஸ்மித் கல்லூரி சிறப்புத் தொகுப்புகளில் மார்த்தா வோகேலி ஆவணங்கள்
**மார்ட்டன் சுகிமிடு** *(Maarten Schmidt)* (பிறப்பு:திசம்பர் 28, 1929) ஒரு நெதர்லாந்தைச் சேர்ந்த டச்சு வானியலாளர் ஆவார். இவர் துடிப்பண்டங்களின் (குவேசார்களின்) தொலைவுகளை அளந்தார்.

இவர் நெதர்லாந்தில் உள்ள குரோனிங்கன் நகரில் பிறந்தார். இவர் ஜான் என்றிக் ஊர்த்துடன் பயின்றார். இவர் 1956 இல் இலெய்டன் பல்கலைக்கழகத்தில் தன் முனைவர் பட்டத்தைப் பெற்றார்.

இவர் 1959 இல் அமெரிக்காவுக்குப் புலம்பெயர்ந்து கலிபோர்னியா தொழில்நுட்ப நிறுவனத்தில் பணிபுரியலானார். தொடக்கத்தில் இவர் பால்வெளிகளின் பொருண்மைப் பரவலையும் இயக்கத்தையும் பற்றிய கோட்பாடுகளில் ஆய்வு செய்தார். இக்கல கட்ட்த்தில் இவர் சுகிமிடு விதியை உர்வாக்கினார். இவ்விதி உடுக்கண வளிம அடர்த்திக்கும் அவ்வளிமத்தில் விண்மீன் உருவாக்க வீதத்துக்கும் உள்ள உறவை விளக்குகிறது. இவர் பின்னர் கதிர்வீச்சு வாயில்களின் ஒளிக் கதிர்நிரல்களை ஆய்வு செய்தார். இவர் 1963 இல் பலொமார் வான்கானக 200 அங்குலத் தொலைநோக்கியைப் பயன்படுத்தி, இந்த கதிர்வீச்சு வாயில்களுக்கு இணையான கட்புலப் பொருளை இன்ங்கண்டார். இது 3C 273 எனப்படுகிறது. இவர் இதன் கதிர்நிரல்களையும் ஆய்ந்தார். இது விண்ம்மீன் போலத் தோற்றமுடன் விளங்கியதால் அருகே உள்ள பொருளெனக் கருத நேர்ந்தாலும், 3C 273 எனப்படும் இதன் கதிர்நிரல்கள் மிக உயர்ந்த செம்பெயர்ச்சியை அதாவது 0.158 செம்பெயர்ச்சியைக் கொண்டிருந்ததால் நம் பால்வெளியாகிய பால்வழியினும் நெடுந்தொலைவில் அமைந்துள்ளதாக நிறுவப்பட்டது. இதனால் இது இயல்பிகந்த உயர்பொலிவு பெற்றுள்ளதாக்க் கொள்ளப்பட்டது. சுகிமிடு இதை வானியலாக 3C 273 a எனக் குறிப்பிட்டு பகுதி உடுக்கணப் பொருள் ("quasi-stellar" object or quasar) என இதற்குப் பெயரிட்டார். பிறகு இதுபோல ஆயிரக்கணக்கான வான்பொருள்கள் கண்டறியப்பட்டுள்ளன.

தகைமைகள்
--------

**விருதுகள்**

* எலன் பி. வார்னர் பரிசு (1964)
* *காலம்* மார்ச்சு 11, 1966 இதழின் முகப்பட்டை
* என்றி நோரிசு இரசல் விரிவுரைத் தகைமை (1978)
* அரசு வானியல் கழகப் பொற்பதக்கம் (1980)
* அரசு நெதர்லாந்து கலை, அறிவியல் கல்விக்கழக உயர் ஆய்வாளர் (1980)
* ஜேம்சு கிரைகு வாட்சன் பதக்கம் (1991)
* புரூசு பதக்கம் (1992)
* வானியற்பியலுக்கான காவ்லி பரிசு (2008)
* நார்வே அறிவியல், இலக்கியக் கல்விக்கழக உறுப்பினர்.

**இவர்பெயர் இடப்பட்டவை**

* 10430 மார்ட்சுகிமிடு குறுங்கோள்

மேற்கோள்கள்
-----------

1. ↑  "The Rumford Prize". *Bulletin of the American Academy of Arts and Sciences* (American Academy of Arts & Sciences) **22** (3): 8–9. January 1969.
2. ↑  Schmidt, Maarten (1959). "The Rate of Star Formation". *The Astrophysical Journal* **129**: 243. doi:10.1086/146614. Bibcode: 1959ApJ...129..243S. .
3. ↑  Kennicutt, Robert C. (1998). "The global Schmidt law in star-forming galaxies". *The Astrophysical Journal* **498** (2): 541. doi:10.1086/305588. Bibcode: 1998ApJ...498..541K.
4. ↑  "Maarten Schmidt - Mar. 11, 1966". *Time*. Archived from the original on 2013-08-27. .
5. ↑  "M. Schmidt". Royal Netherlands Academy of Arts and Sciences. 27 ஜனவரி 2021 அன்று மூலம் பரணிடப்பட்டது. 3 August 2015 அன்று பார்க்கப்பட்டது.
6. ↑  "Gruppe 2: Fysikkfag (herunder astronomi, fysikk og geofysikk)" (Norwegian). Norwegian Academy of Science and Letters. 27 செப்டம்பர் 2011 அன்று மூலம் பரணிடப்பட்டது. 7 October 2010 அன்று பார்க்கப்பட்டது.CS1 maint: Unrecognized language (link)

வெளி இணைப்புகள்
---------------

வார்ப்புரு:Kavli Prize laureates
*Solitude* by Frederic Leighton
**தனிமை** என்பது தனிமையாதல் அல்லது தனிமைப்படுத்துதல், அதாவது மக்கள் தொடர்பு இல்லாதது. இது மோசமான உறவுகளிலிருந்து, அன்புக்குரியவர்கள் இழப்பு, திட்டமிட்ட தேர்வு, தொற்றுநோய், மனநல குறைபாடுகள், நரம்பியல் சீர்குலைவுகள் போன்றவை.

இது விரும்பத்தக்கதாக இருக்கலாம்.  தனிமைக்கும்  தனிமைப்படுத்துதலுக்கும் இடையில் வேறுபாடு உள்ளது. அர்த்தத்தில், இந்த இரு வார்த்தைகள் முறையே, மகிழ்ச்சி மற்றும் வலி எனபடும்.

சுகாதார விளைவுகள்

முழுமையான தனிமையின் அறிகுறிகள், உணர்ச்சி இழப்பு, அடிக்கடி கவலை, உணர்ச்சி பிரமைகள், அல்லது நேரம் மற்றும் கருத்து திரிக்கப்பட்டது கூட அடங்கும். எவ்வாறாயினும், உணர்ச்சி அமைப்புகளின் தூண்டுதலின்றி, மக்களிடமிருந்து தொடர்பு இல்லாதது மட்டுமல்ல, இதுவும் உண்டு. இவ்வாறு, ஒருவரது மனதை பிஸியாக வைத்திருப்பதன் மூலம், இது தவிர்க்கப்பட வேண்டும். இருப்பினும், நீண்ட கால தனிமை பெரும்பாலும் விரும்பத்தகாததாக காணப்படுகிறது, இதனால் உறவுகளை நிறுவுவதற்கான காரணமாக தனிமை அல்லது ஒற்றுமை ஏற்படுகிறது. மேலும், இது மன அழுத்தத்திற்கு வழிவகுக்கும். இருப்பினும், சிலருக்கு, தனிமை மந்தம் இல்லை. இன்னும் சிலர் (எ.கா. துறவிகள்) ஆன்மீக அறிவொளியின் ஒரு வழிமுறையாக நீண்டகால தனிமையைக் கருதுகின்றனர். சொல்லப்போனால்,மனரீதியாக ஏற்படும் அறிகுறிகளின் எந்தவொரு அறிக்கையையும் இல்லாமல்,
உறுதிப்படுத்தப்பட்ட தனிமை (தனிச்சிறப்பு அடைதல்) வரலாறு முழுவதும் தண்டனை முறையாக இருந்து வருகிறது. இது பெரும்பாலும் சித்திரவதை வடிவமாக கருதப்படுகிறது. இதற்கு நேர்மாறாக, சில உளவியல் நிலைமைகள் (ஸ்கிசோஃப்ரினியா  மற்றும் ஸ்கிசோயோட் ஆளுமை கோளாறு போன்றவை) தனித்திறமை பெற ஒரு போக்குடன் வலுவாக தொடர்பு கொண்டுள்ளன.

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***தனிமை*** |

1. ↑  "Our language has wisely sensed the two sides of being alone.
2. ↑  Alexander Pope. "Ode on Solitude". 2016-04-01 அன்று பார்க்கப்பட்டது.
3. ↑  "The Difference Between Solitude and Loneliness". Singlescafe.net. February 15, 2013 அன்று மூலம் பரணிடப்பட்டது. 2013-03-06 அன்று பார்க்கப்பட்டது.
4. ↑  பரணிடப்பட்டது மார்ச் 22, 2005 at the வந்தவழி இயந்திரம்
**தனியன்** என்பது வைணவ நூல்களில் காணப்படும் குறியீடு. ஆழ்வார் அல்லது வைணவப் பெரியார் ஒருவரின் பாடல்களைக் கூறும் முன்னர் அவரைப் போற்றித் துதிக்கும் பாடல். தனிமனிதனைப் போற்றும் பாடல் ஆனதால் இப்பாடல் தனியன் எனப்பட்டது என்பது ஒரு பொருள். தனித்து நிற்கும் ஓரிரு பாடலாக இருப்பதால் தனியன் எனப்பட்டது என்பது மற்றொரு பொருள். தமிழில் வரும் தனியன்கள் வெண்பா அல்லது கட்டளைக் கலித்துறை யாப்பில் அமைவது வழக்கம்.

நாலாயிர திவ்வியப் பிரபந்தம் நூலில் பெரியாழ்வாரைப் போற்றும் தனியன்களாக மூன்று பாடல்கள் உள்ளன. அவற்றில் முதல் தனியன் வடமொழியில் நாதமுனிகள் செய்தது.  அடுத்த இரண்டு தனியன்கள் பாண்டியபட்டர் என்பரால் பாடப்பட்டவை.
அதே போல ஆண்டாள் திருப்பாவை தொடங்குவதற்கு முன்னர் பட்டர் அருளிய வடமொழித் தனியன் ஒன்றும், உய்யக்கொண்டார் அருளிய தனியன்கள் இரண்டும் உள்ளன. 
இப்படிப் பிற ஆழ்வார்களின் பாடல்களுக்கும் தனியன் பாடல்கள் உண்டு.

தனியன் பாடல்கள் 10 ஆம் நூற்றாண்டில் பாடி இணைக்கப்பட்டவை.

##### மேலும் காண்க

* தனியன் பாடிய புலவர்கள்
* தனியன் வியாக்கியானம்

அடிக்குறிப்பு
-------------

1. ↑  தோடயம் – நாட்டை ராகம் – சம்பை தாளம்
2. ↑  
1  

மின்னார் தடமதில்சூழ் வில்லிபுத்தூர் என்றொருகால்  

சொன்னார் கழற்கமலம் சூடினோம் – முன்னாள்  

கிழியறுத்தான் என்றுரைத்தோம் கீழ்மையினில் சேரும்  

வழியறுத்தோம் நெஞ்சமே வந்து.   

2  

பாண்டியன் கொண்டாடப் பட்டர்பிரான் வந்தான்என்று  

ஈண்டிய சங்கம் எடுத்தூது – வேண்டிய  

வேதங்கள் ஓதி விரைந்து கிழியறுத்தான்  

பாதங்கள் யாமுடைய பத்து.
3. ↑  
1  

அன்ன வயல்புதுவை ஆண்டாள் அரங்கற்குப்  

பன்னு திருப்பாவை பல்பதிகம் – இன்னிசையால்  

பாடிக் கொடுத்தாள் நற் பாமாலை, பூமாலை  

சூடிக் கொடுத்தாளைச் சொல்லு.  

2  

சூடிக் கொடுத்த சுடர்க்கொடியே தொல்பாவை  

பாடி அருளவல்ல பல்வளையாய் – நாடிநீ  

வேங்கவற்(கு) என்னை விதி என்ற இம் மாற்றம்  

நாங்கடவா வண்ணமே நல்கு.
**தனியாமங்கலம்**  (ஆங்கிலம்: Thaniyamangalam), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் மேலூர் வட்டத்தில் இருக்கும் ஒரு கிராமம் ஆகும்.

இது பிரதான கிராமம் மட்டுமின்றி, மேலும், பாரதி நகர், முத்துராமலிங்கம்பட்டி, தேத்தாம்பட்டி ஆகிய பகுதிகளையும் உள்ளடக்கியுள்ளது, மக்களின் பிரதான தொழில் விவசாயமாக இருப்பினும் கடந்த காலங்களில் பெரும்பான்மையான இளைய சமுதாயத்தினர் இங்கிருந்து சென்று மத்திய கிழக்கு மற்றும் தென் கிழக்கு ஆசிய நாடுகளில் பணிபுரியத் தொடங்கியுள்ளனர், தமிழக அரசியலில் ஈடு இணையற்ற தலைவர்களுள் ஒருவரான தியாகி.கன.கக்கன் அய்யா அவர்கள் இந்த கிராமத்தில்தான் பள்ளி ஆசிரியராய்ப் பணியாற்றி பின்னாளில் தீவிர அரசியலில் ஈடுபட்டார் என்பது குறிப்பிடத்தக்கது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 3,748 மக்கள் இங்கு வசிக்கின்றார்கள். இவர்களில் 1,757 ஆண்கள், 1,991 பெண்கள் ஆவார்கள். தனியாமங்கலம் மக்களின் சராசரி கல்வியறிவு 75.81% ஆகும்.தனியாமங்கலம் மக்கள் தொகையில் 15.93% ஆறு வயதுக்குட்பட்டோர் ஆவார்கள்.

ஆதாரங்கள்
---------

1. ↑   - Madurai District;Melur Taluk;Thanaiyamangalam Village2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை
**ரவிந்திரன் கண்ணன்**  (Ravindran Kannan) மைக்ரோசாப்ட் இந்திய ஆய்வுமையத்தில் படிமுறைத் தீர்வுகளைக் குறித்த ஆராய்ச்சிகளை நடத்தும் குழுவிற்கு தலைமை வகிக்கும் முதன்மை ஆய்வாளராவார். இந்திய அறிவியல் கழகத்தின் கணினி அறிவியல் மற்றும் தானியங்கித்துறையின் முதல் இணையாசிரியரும் ஆவார். கணினிப் பொறிமை சங்கத்தின் சிகாக்ட் (SIGACT) எனப்படும் *படிமுறைத்தீர்வுகளும் கணியியலும் சிறப்பு ஆர்வலர் குழு*வின் 2011 ஆண்டுக்கான கெநூத் பரிசிற்கு தெரிந்தெடுக்கப்பட்டார்.

ரவி கண்ணன் தனது பொறியியல் பட்டப்படிப்பை (பி. டெக்) இந்திய தொழில்நுட்பக் கழகம் மும்பையிலும் முனைவர் பட்ட மேற்படிப்பை கார்னெல் பல்கலைக்கழகத்திலும் படித்தார்.

இவரது முக்கிய கண்டுபிடிப்புகளில் ஒன்று புரோபெனியசு சிக்கலுக்கான தீர்வாகும். பணத்தின் குறிப்பிட்ட வெவ்வேறு மதிப்புகள் கொண்ட தாள்களும் நாணயங்களும் இருக்கையில் இவற்றைக் கொண்டு கூட்ட முடியாத தொகைகளில் பெரிய தொகை எவ்வளவு என்பதை விரைவாகக் கணிக்கும் முறையை இவர் கண்டறிந்தார். எடுத்துக்காட்டாக, ஒரு நாட்டில் ஐந்து உருவாவும் மூன்று உருவாவும் மட்டுமே புழக்கத்தில் உள்ளது என வைத்துக் கொண்டால், அங்கே ஏழு உருவாவுக்கு எந்த வணிகமும் செய்ய முடியாது. இவரது தீர்வுமுறையின் விளைவாக எண்கணித நிரலாக்கத்திலும் அளவாக்கி நீக்கமுறையிலும் குறிப்பிடத்தக்க வளர்ச்சிகள் ஏற்பட்டன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2011-04-29 அன்று மூலம் பரணிடப்பட்டது. 2011-04-29 அன்று பார்க்கப்பட்டது.

| * பா
* உ
* தொ
அறிவியலில் தமிழர்கள் |
| --- |
| அணுக்கருவியல் | 
* சிதம்பரம்
* சிவதாணு

 |
| அறிவியல் | 
* ரவீந்திரநாத்

 |
| இயற்பியல் | 
* இராமன்
* கிருட்டிணன்
* சந்திரசேகர்
* வெங்கட்ரமணன்

 |
| இயற்கை வேளாண்மை | 
* நம்மாழ்வார்
* பாமயன்

 |
| உயிரியல் | 
* ராமகிருஷ்ணன்

 |
| உயிரிய சூழலியல் | 
* சுவாமிநாதன்

 |
| கல்வெட்டியல் | 
* மகாதேவன்
* இரா.மதிவாணன்

 |
| கணிதம் | 
* இராமானுசன்
* எலியேசர்

 |
| கணிணியியல் | 
* கண்ணன்

 |
| நூலகவியல் | 
* வே. தில்லைநாயகம்
* அ. திருமலைமுத்துசுவாமி

 |
| வானியல் | 
* அண்ணாதுரை

 |
| விண்வெளி பொறியியல் | 
* அப்துல் கலாம்
* கைலாசவடிவு சிவன்
* சுப்பையா அருணன்
* ந‌. வளர்மதி

 |
| மருத்துவம் | 
* மகேஸ்வரன்

 |
| மானிடவியல் | 
* தம்பையா

 |
| மூலக்கூற்று உயிரியற்பியல் | 
* பலராம்

 |
| தொழில்நுட்பவியல் | 
* ராஜன்

 |
| தொழில்துறை | 
* துரைசாமி

 |
| வேளாண்மை | 
* துரைசாமி
* துருவசங்கரி

 |
**ஸ்டீக் லார்சன்** (*Stieg Larsson*, ஆகஸ்ட் 15, 1954 – நவம்பர் 9 2004) ஒரு சுவீடிய இதழாளர் மற்றும் எழுத்தாளர். உலகப்புகழ் பெற்ற *மில்லெனியம் டிரைலஜி* (ஆயிரமாண்டு முப்புத்தகங்கள், Millennium Trilogy) என்ற புதின வரிசையை எழுதியவர். இப்புதின வரிசை இது வரை உலகெங்கும் பல மொழிகளில் மொழிபெயர்க்கப்பட்டு 2.7 கோடி படிகள் விற்றுள்ளது. 2008ம் ஆண்டில் உலகில் மிக அதிகமான புத்தகங்கள் விற்ற எழுத்தாளர் பட்டியலில் இரண்டாம் இடத்தைப் பெற்றவர்.

லார்சன் இடதுசாரி கொள்கையுடைவர். தனது இளமைக்காலத்தில் எரித்திரியா நாட்டில் அரசு எதிர்ப்புப் போராளிகளுக்கு ஆயுதப்பயிற்சி அளிக்கத் தன்னார்வலராகச் சென்றவர். சுவீடிய பொதுவுடைமைக் கட்சியின் உறுப்பினராக இருந்தவர். சுவீடனின் திரொட்ஸ்கிய பத்திரிக்கையான *ஃபியார்டே இண்டெர்நேஷனலேன்* இதழின் ஆசிரியராகப் பணியாற்றினார். மேலும் *இண்டெர்நேஷனலேன்* இதழிலும் அடிக்கடி எழுதிவந்தார். சுவீடனில் வலதுசாரி சிந்தனைகளும் வெள்ளைப் பேரினவாத கருத்துகளும் பரவாமல் தடுக்க சுவீடிய எக்ஸ்போ அமைப்பைத் தொடங்கினார். அது வெளியிட்ட *எக்ஸ்போ* இதழின் ஆசிரியராகவும் பணியாற்றினார். சுவீடிய வலதுசாரி அமைப்புகளைப் பற்றி ஆய்வு செய்து புத்தகங்களையும் எழுதினார். சுவீடிய அறிபுனை ரசிகர் அமைப்புகளிலும் தீவிரமாகப் பணியாற்றி வந்தார்.

2004ம் ஆண்டு லார்சன் மாரடைப்பால் காலமானார். அவர் வாழ்நாளில் பல புதினங்களை எழுதியிருந்தாலும் அவற்றை அவர் பதிப்பிக்க முயலவில்லை. மாலை நேரங்களில் தனது மனமகிழ்வுக்காக மட்டும் எழுதிவந்திருந்தார். அவரது மறைவுக்குக் பின் 2005ல் அவரது *மென் சோம் ஹாடர் குவின்னோர்*(பெண்களை வெறுக்கும் ஆண்கள், Män som hatar kvinnor) என்ற தலைபில் சுவீடனில் வெளியாகி பெருவெற்றி கண்டது. *தி கேர்ல் வித் தி டிராகன் டாட்டூ* (டிராகன் பச்சை குத்தியிருக்கும் இளம்பெண், The Girl with the Dragon Tattoo) என்ற பெயரில் ஆங்கிலத்தில் மொழிபெயர்க்கப்பட்டு உலகெங்கும் புகழ் பெற்றது; பல இலக்கிய விருதுகளையும் வென்றது. இதன் வெற்றியைத் தொடர்ந்து அந்த முப்புதின வரிசையின் அடுத்த இரு புதினங்களும் வெளியாகி அவையும் பெருவெற்றி பெற்றன. *தி கேர்ல் வித் தி டிராகன் டாட்டூ* சுவீடிய மொழியில் திரைப்படமாக எடுக்கப்பட்டது. தற்போது ஆங்கிலத்திலும் திரைப்படமாக எடுக்கப்பட்டு வருகிறது.

வெளி இணைப்புகள்
---------------

* www.larssontrilogy.com பரணிடப்பட்டது 2011-02-02 at the வந்தவழி இயந்திரம் from Quercus, publishers of Stieg Larsson (ஆங்கிலம்)
* The official Millennium site of Nordstedt Publishing (சுவீடியம்)
**அரேபியப் பாலைவனம்** (*Arabian Desert*) மேற்கு ஆசியாவில் கிட்டத்தட்ட முழு அரபுத் தீபகற்பத்திலும் பரவியுள்ள பாலவனப் பகுதி ஆகும். இது ஏமனில் இருந்து பாரசீக வளைகுடா வரையும், ஓமானிலிருந்து ஜோர்தான், ஈராக்கு வரையும் பரந்து விரிந்து கிடக்கிறது. இது 2,330,000 சதுர கிலோமீட்டர் (900,000 சதுர மைல்) பரப்பளவில் அரேபிய தீபகற்பத்தின் பெரும்பகுதியை ஆக்கிரமித்துள்ளது. இது உலகின் ஐந்தாவது பெரிய பாலைவனமாகவும், ஆசியாவிலேயே மிகப்பெரிய பாலைவனமாகவும் உள்ளது. அதன் மையத்தில் உலகின் மிகப்பெரிய தொடர்ச்சியான மணல் அமைப்புகளில் ஒன்றாகக் கருதப்படும் அரூப்' அல்-காலி உள்ளது. இது சகாரா பாலைவனத்தின் விரிவாக்கம் ஆகும்.

இங்கு தட்பவெப்பநிலை பெரும்பாலும் வறண்டே காணப்படுகிறது. இப்பாலைவனத்தின் பெரும் பகுதியில் வருடத்திற்கு 100 மி.மீ. மழை பெய்கிறது, அரிதாக சில இடங்களில் 50 மிமீ மழை பெய்கிறது. மிக அதிக வெப்பத்திலிருந்து, பருவ காலத்தில் இரவுநேர உறைபனி வரை இதன் வெப்பநிலை மாறுபடுகிறது. வேட்டையாடுதல், மனித ஆக்கிரமிப்பு மற்றும் வாழ்விடம் அழித்தல் போன்ற காரணங்களால் வரிகள் உடைய கழுதைப்புலி, நரி மற்றும் தேன்வளைக்கரடி ஆகிய சில வகையினம் இப்பகுதியில் மரபற்றழிந்தன. பிற வகை இனமான மணல் மான் ) வெற்றிகரமாக மீள் அறிமுகம் செய்யப்பட்டு காப்புக்காடுகளில் பாதுகாக்கப்படுகின்றன.

நிலவியல் மற்றும் புவியியல்
--------------------------

சவூதி அரேபியாவின் வடக்கில் இருக்கும் பெரிய பாலைவனமான அன்-நவூத் பாலைவனத்தையும் (65,000 சதுர கி.மீ. அல்லது 40,389 சதுர மைல்கள்) தென்கிழக்கில் இருக்கும் ரப்-அல்-காலியையும் இணைக்கும் பாலமாக இருக்கும் மணற்பாங்கான நிலப்பகுதியே அத்-தஹ்னா பாலைவனம் எனப்படுகிறது. ஓமானின் வாகிபா மணல்கள் கிழக்கு கடற்கரையின் எல்லையாக அமையப்பெற்ற ஒரு தனித்த மணல் கடல் ஆகும்.

உயிர்ச்சூழலியலும் இயற்கை வளங்களும்
----------------------------------

அரேபியப் பாலைவனத்தில் கிடைக்கும் சில இயற்கை வளங்களாவன: எண்ணெய், இயற்கை வாயு, பாஸ்பேட்டுகள், கந்தகம் ஆகியன ஆகும். ரப்-அல்-காலியில் வரையறுக்கப்பட்ட பூக்களின் பல்வகைமை காணப்படுகிறது. இங்கு 20 வகையினம் மணல் பரப்பின் முக்கியப் பகுதிகளிலும், 17 வகையினம் வெளிப்புற எல்லைகளிலும் ஆக மொத்தம் 37 வகையினம் மட்டுமே காணப்படுகிறது. இவற்றில் ஒன்றிரண்டு வகையினம் மட்டுமே ஆண்டு முழுவதும் காணப்படுகிறது. தாிசான மணற்குன்றுகளைத் தவிர தாவரத் தொகுதிகள் இங்கு பரவலாகக் காணப்படுகிறது.

மேற்கோள்கள்
-----------

1. ↑  "Arabian Desert and East Sahero-Arabian xeric shrublands". Digital Observatory of Protected Areas. Accessed 22 November 2020.
2. ↑  "Arabian Desert". *Terrestrial Ecoregions*. World Wildlife Fund.
3. ↑  "Arabian Desert | Facts, Definition, Temperature, Plants, Animals, & Map | Britannica". *www.britannica.com* (ஆங்கிலம்). 2022-10-22 அன்று பார்க்கப்பட்டது.
4. ↑  "Arabian Desert: Middle East". *geography.name*. 2022-10-22 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***அராபியப் பாலைவனம்***   
என்பதின் ஊடகங்கள் உள்ளன. 

* "Arabian Desert". *Terrestrial Ecoregions*. World Wildlife Fund.
* Arabian Desert (DOPA)
* Arabian Desert (Encyclopedia of Earth)
[*தொடர்பிழந்த இணைப்பு*]

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF

 |
நுண்ணறிவு என்பது தொடர்ந்து வளர்ச்சியடையும் ஓர் ஆற்றல் என பினே கருதினார். வயதிற்கேற்ப நுண்ணறிவு வளரும் தன்மையுடையதால் ஒவ்வொரு வயதுக்கும் ஏற்ற வகையில் சோதனைகளை அமைத்துள்ளார் பினேயின் சோதனைகள் மூலம் கீழ்க்காணும் நுண்ணறிவுத் திறன்கள் அளவிடப்படுகின்றன.பொது உண்மைகள் பற்றிய அறிவு, சொற்களுக்குரிய விளக்கங்கள், படங்கள், சொற்கள் இவற்றிலுள்ள ஒற்றுமை - வேற்றுமைகள் அறிவும் திறன், நினைவுத்திறன், எளிய கணக்கறிவு ஆகியன அளவிடப்படுகின்றன. எளிய, படங்கள் வடிவங்களை வைத்துச் செய்யும் செயல் திறன் பினே சோதனையில் ஒவ்வொரு வயதிலும் எத்தகைய கேள்விகள் இடம் பெற்றுள்ளன என்பதை விளக்கும் சில மாதிரிக் கேள்விகள்.
மூன்று துளையிட்ட பலகை - வட்டமான, முக்கோள, சருதமான வடிவப்பொருள்களைச் சரியான துளையில் சரியாக வைத்தல்.
நினைவு கூர்தல் - மூன்று பொருள்களில் ஒன்றைக் காட்டி மறைத்தவுடன் அதன் பெயரைக் கூறச் செய்தல் ஒப்பிடுதல் - மரக்கரிக்கும் நிலக்கரிக்கும் உள்ள வேறுபாடு - 20 பழமொழிக்குப் பொருள் கூறல் - """"பதறிய காரியம் சிதறிப் போகும்"" - """" சித்திரமும் கைப்பழக்கம்"".

### வெக்ஸலர் சோதனை

வெக்ஸலர் (1939 பிறகு 1955 மறுஆய்வு செய்து வெளியிட்ட) சோதனையை ஏழு வயது முதல் பதினாறு வயது வரையிலுள்ள மாணவர்களுக்குப் பயன்படுத்தி அவர்களின் நுண்ணறிவை அளவிட முடியும். இவரது நுண்ணறிவுச் சோதனைகளில் இரண்டு வகைச் சோதனைத் தொகுதிகள் அடங்கியுள்ளன. ஒன்று சொற்சோதனை (6வகை), மற்றொன்று செயற்சோதனை (5 வகை) என மொத்தம் 11 வகையான சோதனையாகும்.
சொற்சோதனை
சொல்வழிச் சோதனைகளில் கிடைக்கம் மதிப்பெண் மற்றும் செயற்சோதனைகளில் கிடைக்கும் மதிப்பெண் ஆகியவற்றைக் கூட்டிக் கிடைக்கும் மதிப்பெண் ஒருவரின் நுண்ணறிவாக கருதப்படுகிறது.
இது ஒரு தனியாள் சோதனையாகும். ஒவ்வொரு மாணவராக இச்சோதனையைச் செய்திடுவர். இச்சோதனை ஒன்றன்பின் ஒன்றாகத் தரப்படுகிறது. இச்சோதனையைச் செய்து முடிக்க 1மணி நேரம் தேவைப்படுகிறது.
**நுண்ணறிவுச் சோதனை** (Intelligence quotient test) வெளியீட்டாளர்கள் நுண்ணறிவு மதிப்பெண்களை "உயர்ந்த" அல்லது "சராசரி" என வகைபடுத்தியுள்ளனர். அறிவாற்றல் திறன் சோதனைகள் பல வெளியீட்டாளர்களால் வெளியிடப்பட்டுள்ளது. இவ்வெளியீட்டாளர்கள் வெவ்வேறு நுண்ணறிவு மதிப்பெண் வகைப்பாட்டை பயன்படுத்துகின்றனர்.

அறிவாற்றல் திறன் சோதனைகளில், இரண்டு முக்கியமானவையாகக் கருதப்படுகின்றன. அவற்றின் மதிப்பெண்கள் இரு வெவ்வேறு முறைகளால் பெறப்பட்டன. முதலாவது முறை வரலாற்று சிறப்பு மிக்க "விகிதம் வகை நுண்ணறிவு" ஆகும். இது சோதனைக்கு உட்படுவாரின் "மண வயது" மற்றும் "கால வயதை" அடிப்படையாகக் கொண்டது.

எடுத்துக்காட்டாக, ஒருவரின் மன வயது பதிமூன்று ஆண்டுகள் மற்றும் சுழிய(0) மாதங்கள், காலவயது பத்து வருடங்கள் மற்றும் சுழிய மாதங்கள் எனில் நுண்ணறிவு விகிதம் 1.3 ஆகும். நுண்ணறிவு விகிதம் 100 ஆல் பெருக்கப்படுகிறது, இதனால் மதிப்பெண்கள் தசம புள்ளிகள் இல்லாமல் அமையும். இவ்வாறு நுண்ணறிவு விகிதம் IQ 130 என எடுத்துக்கொள்ளப்படும்.

மேற்கோள்கள்
-----------

1. ↑  Urbina 2011, Table 2.1 Major Examples of Current Intelligence Tests
2. ↑  Flanagan & Harrison 2012, chapters 8–13, 15–16 (discussing Wechsler, Stanford-Binet, Kaufman, Woodcock-Johnson, DAS, CAS, and RIAS tests)
**சேய்வழி அழைத்தல்** (teknonymy) என்பது, பிள்ளைகளின் பெயரைக் கொண்டு பெற்றோரை அழைக்கும் முறை ஆகும். பெரும்பாலும், தந்தையைப் பிள்ளையின் பெயரைக்கொண்டு அழைக்கும் வழக்கம் சில பண்பாடுகளில் உள்ளது. இது தாய்த்தலைமைக் குடும்ப முறையில் எழுந்த ஒரு வழக்கம் எனச் சொல்லப்படுகிறது.

காரணங்கள்
---------

தாய்த்தலைமைக் குடும்ப முறையில், ஒரு ஆண்மகன் தனது மனைவியின் வீட்டில் வாழ்வது வழக்கம். சில சமூகங்களில் அவர்கள் அங்கே நிரந்தரமாக வாழாமல் அவ்வப்போது வந்து போவார்கள். எனவே, இத்தகைய ஆண்கள் குடும்பத்தின் முதன்மை உறுப்பினர்கள் அல்ல. அதேவேளை, அவனுக்குப் பிறக்கும் பிள்ளைகள் அந்த வீட்டுக்கு உரியவர்கள் என்பதால், அக்குடும்பத்தின் முதன்மை உறுப்பினர் ஆகிறார்கள். இதனால், அக்குடும்பத்தினர் குறித்த ஆணை அப்பிள்ளைகளின் தந்தை என்ற வகையிலேயே குறிப்பிட்டு வந்தனர். இதுவே சேய்வழி அழைத்தல் உருவானதற்கான காரணம் ஆகும்.

எடுத்துக்காட்டுகள்
------------------

தாய்த்தலைமைக் குடும்ப முறையின் எச்சமாக, தென்னிந்தியாவின் சில சமூகத்தினரிடையே இந்த முறை இன்றும் வழக்கில் உள்ளது. உலகின் பிற பகுதிகளிலும் ஆங்காங்கே சேய்வழி அழைத்தல் பயன்பாட்டில் இருப்பதைக் காண முடிகிறது. 

அரபு நாடுகளில், "மலிக்" என்னும் பெயர் கொண்ட பிள்ளையின் தந்தையை "அபு மலிக்" (மலிக்கின் தந்தை) என்றும் தாயை "உம் மலிக்" (மலிக்கின் தாய்) என்றும் குறிப்பிடுவர்.
கோக்கோசுத் தீவு வாழும் கோக்கோசு மலாயர்களும் இம்முறையைப் பின்பற்றுவது உண்டு. செய்லா என்ற பெண் குழந்தையின் தந்தையைப் "பாக் செய்லா" என்றும் தாயை "மாக் செய்லா" என்றும் அழைப்பது வழக்கமாக உள்ளது.

உசாத்துணைகள்
------------

* பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003.
* பக்தவச்சல பாரதி, மானிடவியல் கோட்பாடுகள், வல்லினம், புதுச்சேரி, 2005.
**ராஜசேகர்** (இறப்பு: 8 செப்டம்பர் 2019) இந்தியத் தமிழ்த் திரைப்பட இயக்குநரும், திரைப்பட, மற்றும் சின்னத்திரை நடிகரும் ஆவார். அத்துடன் திரைக்கதை எழுத்தாளராகவும், ஒளிப்பதிவாளராகவும் பணியாற்றியுள்ளார்.

ஒளிப்பதிவாளர்
-------------

ராஜசேகர் சென்னை திரைப்படக் கல்லூரியில் சேர்ந்து ஒளிப்பதிவு பயிற்சி பெற்றார். உடன் பயின்ற இராபர்ட் ஆசீர்வாதம் என்பவருடன் இணைந்து ஜெயபாரதியின் இயக்கத்தில் 1979 இல் வெளிவந்த குடிசை திரைப்படத்துக்கு ஒளிப்பதிவு செய்தார். 

இருவரும் இணைந்து ஒளிப்பதிவு செய்த திரைப்படங்கள்:

* குடிசை
* ஒரு தலை ராகம்
* ஆகாய கங்கை

இயக்குநர்
---------

பின்னர் இராபர்ட்டுடன் இணைந்து சுஹாசினி நடிப்பில் 1981 இல் வெளிவந்த பாலைவனச்சோலை திரைப்படத்தை இயக்கினார். இப்படம் பெரும் வெற்றியளித்தது.

இருவரும் இணைந்து இயக்கிய திரைப்படங்கள்:

* பாலைவனச்சோலை (1981)
* கல்யாணக் காலம் (1982)
* தூரம் அதிகமில்லை (1983)
* புதிய சரித்திரம்
* பறவைகள் பலவிதம்
* சின்னபூவே மெல்லபேசு *(1987)*
* மனசுக்குள் மத்தாப்பூ (1988)
* தூரத்துப் பச்சை

திரைக்கதை எழுத்தாளர்
--------------------

* வேலும் மயிலும் துணை (1979), திரைக்கதை
* சின்னபூவே மெல்லபேசு (1987), திரைக்கதை
* மனசுக்குள் மத்தாப்பூ (1988), திரைக்கதை, வசனம்
* பார்வைகள் பலவிதம் (1988), வசனம்
* பாலைவனச் சோலை, திரைக்கதை

நடிகர்
------

* நிழல்கள் (1980)
* தமிழன்
* நரசிம்மா

சின்னத்திரை நடிகர்
------------------

* சரவணன் மீனாட்சி
* தென்றல்

தனிப்பட்ட வாழ்க்கை
------------------

மனசுக்குள் மத்தாப்பூ படத்தில் டாக்டர் கீதா என்ற பாத்திரத்தில் நடித்த சரண்யாவை மணந்துகொண்டார். அந்த மணவாழ்வு நீடிக்காமல் மணமுறிவு ஏற்பட்டது. பின்னர் தாரா என்பவரை மணந்து தன் இறுதி காலம்வரை அவருடன் வாழ்ந்தார்.
சில நாட்களாக உடல் நலக் குறைபாட்டால், சென்னை இராமச்சந்திரா மருத்துவமனையில் சிகிச்சை பெற்று வந்த ராஜசேகர் 2019 செப்டம்பர் 8 ஞாயிற்றுக்கிழமை காலமானார்.

மேற்கோள்கள்
-----------

1. 1 2 3  "Saravanan Meenakshi Fame Actor Rajashekar Passes Away at The Age of 62". The News Crunch. 8 செப்டம்பர் 2019. 8 செப்டம்பர் 2019 அன்று பார்க்கப்பட்டது.
2. 1 2 3  "Vijay TV's 'Saravanan Meenatchi' fame Rajasekar passes away". The New Indian Express. 8-09-2019. 8-09-2019 அன்று பார்க்கப்பட்டது. Check date values in: `|accessdate=, |date=` (உதவி)
3. ↑  செல்லப்பா (13 செப்டம்பர் 2019). "அவர் ஒரு பொன்மாலைப் பொழுது". *கட்டுரை*. இந்து தமிழ். 13 செப்டம்பர் 2019 அன்று பார்க்கப்பட்டது.
வங்காளதேசத்தில் ராஜசாகி மாவட்டத்தின் அமைவிடம்
**ராஜசாகி மாவட்டம்** (Rajshahi District) (வங்காள மொழி: রাজশাহী জেলা) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  ராஜசாகி கோட்டத்தில் உள்ளது. இம்மாவட்டத்தின் நிர்வாகத் தலைமையிடம் நகரம் **ராஜசாகி** ஒரு பெருநகர மாநகராட்சியும் ஆகும்.

மாவட்ட எல்லைகள்
---------------

ராஜசாகி மாவட்டத்தின் வடக்கில் நவகோன் மாவட்டமும், கிழக்கில் நத்தோர் மாவட்டமும், தெற்கில் நவாப்கஞ்ச் மாவட்டம் மற்றும் பத்மா ஆறும், மேற்கில் இந்தியாவின் மேற்கு வங்காளமும் எல்லைகளாக அமைந்துள்ளது.

ஆறுகள்
------

இம்மாவட்டத்தில் 146 கிலோ மீட்டர் நீளத்திற்கு பத்மா ஆறு, மகாநந்தா ஆறு, போரல் ஆறு மற்றும் நரோத் ஆறுகள் பாய்கிறது.

மாவட்ட நிர்வாகம்
----------------

ராஜசாகி மாவட்டம் பதின்மூன்று துணை மாவட்டங்களைக் கொண்டது. அவைகள்: பகா, சார்காட், துர்காப்ப்பூர், கோதகரி, மோகன்பூர், பாபா, புதியா, தாகூர், போவ்லியா, மதிகர், ராஜ்பரா மற்றும் ஷா மக்தம் ஆகும். இம்மாவட்டத்தில் ஒரு பெருநகர மாநகராட்சியும், 14 நகராட்சிகளும், 71 ஊராட்சி ஒன்றியங்களும், 1727 கிராமங்களும் கொண்டுள்ளது.

போக்குவரத்து
------------

ராஜசாகி தொடருந்து நிலையம்
1270 கிலோ மீட்டர் நீளம் கொண்ட 96 தார்ச் சாலைகள், 546 கிலோ மீட்டர் நீளம் கொண்ட 108 சாதாரண சாலைகள் மற்றும் 63 கிலோ மீட்டர் நீளம் கொண்ட இருப்புப் பாதைகள் மாவட்டத்தின் மற்றும் நாட்டின் பிற நகரங்களுடன் இணைக்கிறது.

பட்டு நகரம்
-----------

ராஜசாகி பெருநகரத்தை பட்டு நகரம் என்று அழைக்கப்படுகிறது. வங்காளதேசத்தின் தேசிய பட்டு வாரியம் ராஜசாகி நகரத்தில் உள்ளது. ராஜசாகி மாவட்டம் மாம்பழங்களுக்கும், பட்டுச் சேலைகளுக்கும் புகழ் பெற்றது.

மக்கள் தொகையியல்
----------------

2425.37 சதுர கிலோ மீட்டர் பரப்பு கொண்ட ராஜசாகி மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 25,95,197 ஆக உள்ளது. அதில் ஆண்கள் 13,09,890 ஆகவும், பெண்கள் 12,85,307 ஆகவும் உள்ளனர். பாலின விகிதம் 102 ஆண்ககளுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1070 நபர்கள் வீதம் வாழ்கின்றனர். சராசரி எழுத்தறிவு 53.00% ஆக உள்ளது. இம்மாவட்டத்தின் அஞ்சல் சுட்டு எண் 6000 ஆகும். இம்மாவட்டம் ஆறு வங்காளதேச நாடாளுமன்றத் தொகுதிகளைக் கொண்டுள்ளது.

வேளாண்மை
--------

இம்மாவட்டத்தில் மாம்பழம், நெல், சணல், கரும்பு, பருப்பு வகைகள், கோதுமை, புகையிலை, வெற்றிலை, நிலக்கடலை வேளாண்மை நன்கு நடைபெறுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***ராஜசாகி மாவட்டம்***   
என்பதின் ஊடகங்கள் உள்ளன. 


1. ↑  Rajshahi District Information
விவேகானந்தா உயர்நிலைப்பள்ளி
**விவேகானந்தா தேசிய உயர்நிலைப்பள்ளி** (*Sekolah Menengah Kebangsaan (SMK) Vivekananda*, சுருக்கமாக **SMKV**, அல்லது **SMK VIVE**) கோலாலம்பூரின் பிரிக்பீல்ட்ஸ் பகுதியில் அமைந்துள்ள மிகவும் பழமையானப் பள்ளியாகும். இது முன்னதாக **செகோலா மெனென்கா தமிழ் விவேகானந்தா**  (விவேகானந்தா தமிழ் உயர்நிலைப்பள்ளி) என அழைக்கப்பட்டு வந்தது.

2009ஆம் ஆண்டில் இப்பள்ளியில் 1043 மாணாக்கர்கள் (499 மாணவர்களும் 544 மாணவிகளும்) பயின்றனர். 68 ஆசிரியர்கள் பணியாற்றினர்.

வரலாறு
------

விவேகானந்தா ஆசிரமத்தின் ஆதரவில் இப்பள்ளி 1975ஆம் ஆண்டு நிறுவப்பட்டது. இதனை மலேசியாவின் முதல் பிரதமர், துங்கு அப்துல் ரகுமான், துவக்கி வைத்தார். 

### தலைமை ஆசிரியர்கள்

1. திரு. எம் டி பிள்ளை 1960-1962
2. திருமதி. ஐ. ஜி. யோகம் 1962-1964
3. திரு கே. புருசோத்தமம் 1964-1979
4. திரு ஜி. இராமலிங்கம் 1980-1983
5. திரு பி. ஏ. தெய்முடு 1983-1988
6. திருமதி பத்மாவதி சீ 1988-1989
7. திரு ஆர். கணேசன் 1989-1998
8. திருமதி சுசீலா நாயர் 1998-1999
9. திருமதி புஷ்பா லீலா மகாலிங்கம் 2000-2004
10. திருமதி சுமம் வேலாயுதன் 2005-2007
11. திருமதி யோகராதை சி நாகலிங்கம் 2007-2011(மே)
12. திரு. மோகன் சண்முகம் 2011(சூன்)-நடப்பில்

கட்டிடங்கள்
-----------

விவேகானந்தா உயர்நிலைப்பள்ளியில் நான்கு கட்டிடத் தொகுதிகளும் (ஏ,பி,சி,டி) மூன்று கூடங்களும் உள்ளன.

வெளி இணைப்புகள்
---------------

விக்கிமீடியா பொதுவகத்தில்,  
 ***SMK Vivekananda, Brickfields***   
என்பதின் ஊடகங்கள் உள்ளன.
சதுரங்கத்தில், **அரை-திறந்த செங்குத்து வரிசை** அல்லது **பாதி-திறந்த செங்குத்து வரிசை** (*half-open file*) என்பது ஒரு நிறச்சிப்பாய் மட்டும் கொண்ட செங்குத்து வரிசையாகும். அரை-திறந்த செங்குத்து வரிசையானது கோட்டை மற்றும் அரசிக்கும் தாக்குதல் நடத்துவதை இலகுவாக்கும். அரை-திறந்த செங்குத்து வரிசையானது தனது சிப்பாய்கள் அற்றவருக்கு பயனுடையதாகும். 

பல திறப்புக்கள், சிசிலியன் தற்காப்பு போன்றவை, நிலையைச் சிக்கலாக்குவதையே நோக்கமாகக் கொண்டவை. சிசிலியனின் பிரதான வழியில், 1.e4 c5 2.Nf3 d6 (or 2...e6, அல்லது 2...Nc6) 3.d4 cxd4 4.Nxd4, வெள்ளை அரை-திறந்த d-செங்குத்து வரிசையைப் பெறுகிறது, ஆனால் கருப்பால் அரை-திறந்த c-செங்குத்து வரிசையால் வெள்ளைக்கு அழுத்தம் கொடுக்கமுடியும்.

அரை-திறந்த செங்குத்து வரிசைகளைக் கொண்ட நிலைகளில் சிப்பாய்களின் அமைப்பைக் குலைப்பதே பிரதான நோக்கமாக இருக்கும் ஏனென்றால் இரட்டடுக்குச் சிப்பாய் அல்லது தனித்த சிப்பாய் போன்றவையும் அரை-திறந்த செங்குத்து வரிசைகளை உருவாக்கலாம். 

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

உதாரணம்
-------

 வான் வெலி–போல்கர், கூகீவன் 1997
 Black to move 

லோக் வான் வெலி–ஜூடிட் போல்கர், கூகீவன், 1997 ஆகியோரின் ஆட்டமானது தாக்குதல்களில் அரை-திறந்த செங்குத்து வரிசைகளின் சக்திக்கு நல்ல எடுத்துக்காட்டாகும். வெள்ளையை விட சிப்பாய் ஒன்றை குறைவாக வைத்திருந்தும், கருப்பானது இரண்டு சக்திவாய்ந்த அரை-திறந்த செங்குத்து வரிசைகளைக் (f-செங்குத்து வரிசை கோட்டை மற்றும் g-செங்குத்து வரிசை இராணி) கொண்டிருந்தமையால் கருப்பானது வெற்றியடைகிறது. 

கருப்பு **30...Rxf2+!** விளையாடியதும், தொடரும் நகர்த்தல்கலான, 31.Rxf2 Qxg3+ 32.Kf1 Qxf2# என்பவற்றை தெரிந்த வெள்ளை தனது தோல்வியை ஒத்துக்கொள்கிறது.

இவற்றையும் பார்க்கவும்
----------------------

* திறந்த செங்குத்து வரிசை

குறிப்புகள்
-----------

1. ↑  லோக் வான் வெலி–ஜூடிட் போல்கர், It (cat.16) 1997

மேற்கோள்கள்
-----------

* Alburt, Lev; Lawrence, Al (2003), *Chess Rules of Thumb*, Chess Information and Research Center, ISBN 1-889323-10-1
தமிழில் உயிரெழுத்துக்கள் 12. இவை ஒலிக்கும் கால அளவு ஒரு மாத்திரை. மெய்யெழுத்து 18. இந்தப் பதினெட்டில் வ, ய ஆகிய இரண்டு எழுத்துக்களையும் மொழியியலாளர்கள் **அரையுயிர்**  எனக் குறிப்பிடுவர். இலக்கண நூலார் இவற்றை உடம்படுமெய் எனக் காட்டுவர்.

இரண்டு உயிரெழுத்துக்களுக்கு இடையே தோன்றும் மெய்யெழுத்தை **உடம்படுமெய்** என்கிறோம்.

கிளி என்னும் சொல் [இ]-ல் முடிகிறது.  

அழகு என்னும் சொல் [அ]-ல் தொடங்குகிறது.  

இரண்டும் ஒன்று சேரும்போது [கிளி அழகு], [கிளி ய் அழகு] கிளியழகு என வருகிறது.

பா என்னும் சொல் [ஆ]-ல் முடிகிறது.  

இனிது என்னும் சொல் [இ]-ல் தொடங்குகிறது.  

இரண்டும் ஒன்று சேரும்போது [பா இனிது]. [பா வ் இனிது] பாவினிது என வருகிறது.

தமிழில் இந்த இரண்டு மெய்யெழுத்தொலிகள் மட்டுமே இவ்வாறு வருகின்றன. ய, ர, ல, வ, ழ, ள என்னும் ஆறும் இடையின எழுத்துக்கள். இவற்றில் [ய], [வ] என்னும் இரண்டு எழுத்துக்கள் மட்டுமே இயல்பெழுத்துக்கள். ஏனையவை நாவின் சுழற்சியால் பிறப்பவை. எனவே இந்த இரண்டு எழுத்துக்கள் மட்டுமே அரையுயிர்களாக வருகின்றன.

அறிவு என முடியும் திருக்குறள் பாடல்கள் உள்ளன. இச்சொல் அறிவுடைமை எனக் குற்றியலுகரம் போலப் புணர்வதை அறிவோம். காரணம் [வ] எழுத்தின் அரையுயிர்த் தன்மையே.

இ, ஈ, ஏ - என்பன பல்லெழுத்துக்கள். எனவே இவை பல்லெழுத்து அல்லாத [ய] என்னும் அரையுயிரைச் சேர்த்துக்கொள்கின்றன.  

அ, ஆ, உ, ஊ, ஒ, ஓ, - என்பனவற்றில் பல்லொலி இல்லை. எனவே இவை [வ] பல்லெழுத்தை அரையுயிராக இணைத்துக்கொள்கின்றன.

பிற மொழிகளிலும் இந்த நிலை உண்டு.

அடிக்குறிப்பு
-------------

1. ↑  semivowel
2. ↑  semivowels
அரைப்புள்ளி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.

அரைப்புள்ளி இட வேண்டிய இடங்கள்
------------------------------

எழுத்தில் கருத்துகளை வெளிப்படுத்தும்போது **கால்புள்ளி** குறிக்கின்ற இடைவெளியைவிட சற்றே மிகுந்த அளவு இடைவெளியைக் குறிக்க **அரைப்புள்ளி** பயன்படுகிறது. அரைப்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) ஒரு குறிப்பிட்ட கருத்தை மையமாகக் கொண்ட முற்றுத்தொடர்களுக்கு இடையில் அரைப்புள்ளி இடுவது முறை.
எடுத்துக்காட்டு:
*புயற்காற்று வீசியதும் மரங்கள் சாய்ந்தன; ஒலைக் கூரைகள் பறந்தன; மண்சுவர்கள் இடிந்து விழுந்தன.*
2) காரணத்தையும் விளைவுகளையும் குறித்து வரும் முற்றுத்தொடர்களுக்கு இடையில் அரைப்புள்ளி இடுவது முறை.
எடுத்துக்காட்டு:
*காந்தி சொன்னார்; கதர் அணிந்தோம்.*
3) *ஒப்புமைப்படுத்துதல்,* *மாறுபட்ட நிலைகளை இணைத்துக் காட்டுதல்* என்னும் பொருட்கூறுகளை அடிப்படையாகக் கொண்ட முற்றுத்தொடர்களுக்கு இடையில் அரைப்புள்ளி இடுவது முறை.
எடுத்துக்காட்டு:
*அறிஞர்கள் அடக்கமாக இருப்பார்கள்; மூடர்கள் ஆரவாரம் செய்வார்கள்.*
4) ஒரு தொகுப்பு ஒன்றுக்கு மேற்பட்ட விவரங்களைக் கொண்டிருக்கும்போது தொகுப்புகளுக்கு இடையில் அரைப்புள்ளி இடுவது முறை.
எடுத்துக்காட்டு:
*பேச்சுப்போட்டியில் கலந்துகொண்டவர்கள்: செல்வி, மதுரை; அமுதன், குளத்தூர்; அறவாணன், திருவையாறு; கண்ணகி, பூம்புகார்.*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**மீன் நெடிக் கூட்டறிகுறி** அல்லது **மீன் துர்நாற்றக் கூட்டறிகுறி** (Trimethylaminuria (TMAU), fish odor syndrome, fish malodor syndrome)  என்பது பிளேவின் அடங்கியுள்ள மொனோ ஆக்சிசனேசு 3 எனும் நொதியின் உற்பத்தியில் பற்றாக்குறை ஏற்படுவதால் உண்டாகும் மிகவும் அரிதான வளர்சிதைமாற்றக் குறைபாடு ஆகும். சில குறிப்பிட்ட உணவுப்பொருட்களில் காணப்படும் டிரைமெதயிலமின் எனும் சேர்மத்தை டிரைமெதயிலமின் ஆக்சைடுவாக மாற்றும் செயற்பாட்டை இந்நொதி கொண்டுள்ளது, நொதி சரிவர இயங்காமல் அல்லது பற்றாக்குறையாக இருக்கும் சந்தர்ப்பத்தில் டிரைமெதயிலமின் உடலில் தேக்கம் பெற்று வியர்வை, சிறுநீர், மூச்சு வழியே வெளியேறும், இதன்போது அக்குறிப்பிட்ட நபரில் துர்நாற்றம் உண்டாகும்; இது பொதுவாக மீன் நெடி போல வீசும்.

வரலாறு
------

முதன் முதலாக அறியப்பட்ட மருத்துவ சம்பவம் 1970இல் விவரிக்கப்பட்டது.

அறிகுறிகள்
----------

டிரைமெதயிலமின் உடலில் தேக்கம் பெற்று வியர்வை, சிறுநீர், இனப்பெருக்கத் தொகுதி நீர்மங்கள், மூச்சு வழியே வெளியேறும், இது மீன் நெடி போன்ற நாற்றத்தை உருவாக்கும். சிலருக்கு எப்பொழுதுமே மிகையாக இத்துர்நாற்றம் வீசிக்கொண்டிருக்கும், ஆனால் பெரும்பான்மையினருக்கு குறைவான அளவில் நேரத்துக்கு நேரம் மாறுபட்டு நெடி உண்டாகும். இவர்களுக்கு வேறு ஏதேனும் குறிப்பிடும்படியான அறிகுறிகள் இருப்பதில்லை, பொதுவாக ஆரோக்கியமாகவே திகழ்கின்றனர்.
இந்நிகழ்வு ஆண்களைக் காட்டிலும் பெண்களுக்குப் பொதுவாக உள்ளது; காரணம் அறியப்படவில்லை, எனினும் புரோகெசுட்டிரோன் அல்லது ஈசுத்திரோசன் முதலிய பெண் பாலிய இயக்குநீர்கள் அறிகுறியை தீவிரம் அடையச் செய்கின்றன என்று அறிவியலாளர்கள் கருதுகின்றனர். பூப்படையும் பருவத்தில் இது தீவிரமடைகின்றது எனக்கூறும் தகவல்கள் பதியப்பட்டுள்ளன. பெண்களில் மாதவிடாய்க்கு சற்று முன்னர் உள்ள நாட்களிலும் மாதவிடாய் நாட்களிலும் மற்றும் வாய்வழி கருத்தடை மாத்திரை உட்கொள்ளல், மாதவிடாய் நிறுத்தப் பருவம் போன்ற சந்தர்ப்பங்களிலும் தீவிரமடைகின்றது.
இத்துர்நாற்ற அளவு பல்வேறு காரணிகளால் மாறுபடுகின்றது: உணவு, இயக்குநீர் மாற்றங்கள், குறிப்பிட்ட இடத்தில் உருவாகும் வேறு மணங்கள், ஒருவரின் மணநுகர்ச்சித் தன்மை.

அறுதியிடல்
----------

சிறுநீரில் டிரைமெதயிலமினுக்கும் டிரைமெதயிலமின் ஆக்சைடுக்கும் இடையேயான விகிதம் அளக்கப்படுகின்றது. இதற்கென மரபணுக் குருதிப் பரிசோதனை உண்டு.

சிகிச்சை
--------

தற்பொழுது இதைக் குணமடையச் செய்யும் மருத்துவம் இல்லை. எனினும், மீன் நெடி உண்டாகாமல் இருப்பதற்கு சில உணவுப்பொருட்கள் உட்கொள்ளலைத் தவிர்க்கவேண்டும், அவையாவன:
முட்டை மஞ்சட்கரு, அவரை, பட்டாணி வகை, செவ்விறைச்சி, மீன் போன்றவையும் கோலின், கார்னித்தின், நைதரசன், கந்தகம், லெசித்தின் அடங்கிய உணவுப் பொருட்களும்.
திருச்செங்காட்டங்குடி என்னும் ஊரில் குடிகொண்டுள்ள சிவபெருமான் மீது பாடப்பட்ட புராணம் **திருச்செங்காட்டங்குடிப் புராணம்**.  இது 16 ஆம் நூற்றாண்டில் வாழ்ந்த சைவ எல்லப்ப நாவலர் பாடிய 6 புராண நூல்களில் ஒன்று. 392 பாடல்களைப் கொண்ட இந்த நூல் 11 சருக்கங்களாகப் பாகுபடுத்தப்பட்டுள்ளது. செங்காட்டங்குடி சிறுத்தொண்டர் வாழ்ந்த ஊர்.

நூலில் உள்ள பாடல் - எடுத்துக்காட்டு 

1

மந்திரப்புரி செங்காடு சத்தியபுரி மலரோன்
தந்திரப்புரி ஆத்தியின் வனம் தட மதம் கார்
முத்து பாற்காபுரி சமுத்திரபுரி முடி சேயர்
இந்திரன் மகிழ் கணபதீச்சரம் பேர் என்பாம்
2

வாள் அற்றனர் அயில் அற்றனர் சிலை அற்றனர் வாகைத்
தோள் அற்றனர் மார்பு அற்றனர் தொடை அற்றனர் போரின்
கோள் அற்றனர் குடல் அற்றனர் இடை அற்றனர் கோடாத்
தாள் அற்றனர்கை அற்றனர் மறுகண் வய வீரர்

அடிக்குறிப்பு
-------------

1. ↑  மு. அருணாசலம் (முதல் பதிப்பு 1972, திருத்தப்பட்ட பதிப்பு 2005). *தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  பொருள்நோக்கில் சொற்பிரிப்பு செய்யப்பட்டுள்ளது
**மத்தாயு ஜோசப் போனாவென்சர் ஆர்ஃபிலா** (*Mathieu Joseph Bonaventure Orfila*, காட்டலான் மொழி: Mateu Josep Bonaventura Orfila i Rotger, 24 ஏப்ரல் 1787 - 12 மார்ச் 1853) எசுப்பானிய நாட்டில் பிறந்த பிரெஞ்சு நச்சியல் மற்றும் வேதியியலாளர். இவரே நச்சியல் அறிவியலை நிறுவியவர்.

தடய நச்சுயியலில் இவரது பங்கு
----------------------------

பொதுவாக ஒரு கொலை அல்லது கொலை முயற்சியில் நஞ்சு பயன்படுத்தியது உறுதி செய்யப்பட்டால் அல்லது சந்தேகம் இருந்தால், ஒரு தடய நச்சியல் வல்லுநர் பெரும்பாலும் நஞ்சு உள்ளடக்கிய சடலம் மற்றும் உணவுப் பொருட்களை ஆய்வு செய்வார். ஆர்ஃபிலாவின் காலத்தில் பயன்படுத்தப்பட்ட முதன்மை நஞ்சு ஆர்சனிக் தனிம வகையாகும். அக்காலகட்டத்தில் ஆர்சனிக் இருப்பை சோதனை செய்ய எந்த நம்பகமான வழிகளும் இல்லை. ஆர்ஃபிலா தனது முதல் ஆய்வுக் கட்டுரையில் (Traité des poisons) ஆர்சனிக் இருப்பை சோதனை செய்து, அவற்றின் துல்லியத்தை அதிகரிக்க புதிய வழிமுறையை உருவாக்கி, பழைய முறைகளுக்கும் புத்துயிர் அளித்து, நஞ்சைப் பற்றிய புதிய நுட்பங்கள் மற்றும் தொழில்நுட்பங்கள் வெளியிட்டு பெரிதும் சாதனை செய்தார்.

1840 ஆம் ஆண்டில், மேரி லபார்கே என்ற பெண்மணி அவரது கணவரை ஆர்சனிக் பயன்படுத்தி மர்மமான முறையில் கொலை செய்தார் என்று வழக்கு பதிவு செய்யப்பட்டது. அக்காலத்தில் ஆர்செனிக் கிடைப்பது சுலபமாக இருந்தாலும், கொல்லப்பட்ட நபரின் சடலத்தில் ஆர்செனிக் காணப்படவில்லை, ஆனால், அவர் சாப்பிட்ட உணவில் கண்டுபிடிக்கப்பட்டது. நீதிமன்றம் கேட்டுக் கொண்டதற்கிணங்க ஆர்ஃபிலா விசாரணை மேற்கொண்டார். ஆர்சனிக்கைக் கண்டறிய பயன்படுத்திய சோதனை, (மார்ஷ் சோதனை), தவறாக மேற்கொள்ளப்பட்டிருந்ததைக் கண்டுபிடித்தார் மற்றும் கொலை செய்யப்பட்டவரின் உடலில் உண்மையில் ஆர்சனிக் இருந்தது என்றும் கண்டுபிடித்து லபார்கே குற்றவாளி என்பதை உறுதிப்படுத்தினார்.

மேற்கோள்கள்
-----------

* J. R. Bertomeu-Sánchez, A. Nieto-Galan (2006). *Chemistry, medicine and crime: Mateu J B Orfila (1787–1853) and his times*. Sagamore Beach, MA: Science History Publications. பக். 311. பன்னாட்டுத் தரப்புத்தக எண்:0-88135-275-6. Archived from the original on 2006-07-20.. பார்த்த நாள்: 2013-02-07.

வெளி இணைப்புகள்
---------------

* Forensic Toxicology, how it solves cases and the major cases it solved பரணிடப்பட்டது 2005-02-17 at the வந்தவழி இயந்திரம்
* Bibliothèque Interuniversitaire de Médecine de Paris பரணிடப்பட்டது 2005-03-25 at the வந்தவழி இயந்திரம்: Books, biography and studies on Orfila
**பிசுவாமாய் பிசுவாசு** (*Biswamoy Biswas*)(2 ஜூன் 1923 - 10 ஆகஸ்ட் 1994) என்பவர் இந்திய பறவையியலாளர் ஆவார். கொல்கத்தாவில் பிறந்த இவர், புவியியல் பேராசிரியரின் மகனாவார். 1947ஆம் ஆண்டில், இந்திய விலங்குகள் கணக்கெடுப்பு நிறுவனத்தின் (ZSI) இயக்குநராக இருந்த சுந்தர் லால் கோரா இவருக்கு மூன்று ஆண்டு ஆய்வு நிதியினை வழங்கினார். இதனால், இவர், பிரித்தானிய அருங்காட்சியகத்தில், எர்வின் ஸ்ட்ரெஸ்மேனின் கீழ் பெர்லின் விலங்கியல் அருங்காட்சியகம் மற்றும் எர்ணஸ்ட் மேயரின் கீழ் அமெரிக்க இயற்கை வரலாற்று அருங்காட்சியகத்தில் படிக்க உதவியது.

பிசுவாசு தனது தந்தை விரும்பிய புவியியலுக்குப் பதிலாக தனது கல்லூரியில் உயிரியல் பயின்றார். 1943இல் கொல்கத்தா பல்கலைக்கழகத்தில் பட்டம் பெற்ற இவர், 1945இல் எம்.எஸ்சி. முடித்தார். 1952ஆம் ஆண்டில் கொல்கத்தா பல்கலைக்கழகத்தில் ஜே.எல். பதுரியின் ஆய்வு வழிகாட்டுதலின் கீழ் முனைவர் பட்டம் பெற்றார். பணிபுரிந்தார். இதன் ஒரு பகுதியாக டெய்லி மெயில்க்கான பயணத்தில் எவரெசுட்டு சிகரத்தினைச் சுற்றி 1954ல் யெட்டி குறித்து ஆய்வு மேற்கொண்டார். இவர் 1963இல் அமெரிக்க பறவையியலாளர்கள் சங்கத்தின் தொடர்புடைய உறுப்பினராகத் தேர்ந்தெடுக்கப்பட்டார். பின்னர் இந்திய விலங்கியல் கணக்கெடுப்பு நிறுவனத்தில் பறவை மற்றும் பாலூட்டி பிரிவின் பொறுப்பை ஏற்றுக்கொண்டார். பிரித்தானிய அருங்காட்சியகத்தில் ஆராய்ச்சிக்காக 1965, 1966 மற்றும் 1970ஆம் ஆண்டுகளில் அமெரிக்க பறவையியலாளர்கள் சங்கத்திலிருந்து சாப்மேன் நிதியுதவி இவருக்குக் கிடைத்தது. இவர் 1981இல் ஓய்வு பெறும் வரை இவிகநிறுவன இணை இயக்குநராகவும், பின்னர் 1986 வரை சிறப்பு விஞ்ஞானியாகவும் பணியாற்றினார்.

இவரது சில முக்கிய ஆய்வுகள் நேபாளம் மற்றும் பூட்டான் பறவைகள் குறித்தவையாகும். 

பிசுவாசு நினைவாக ஒரு பறக்கும் அணில் சிற்றினம் ஒன்றிற்கு *பிசுவாமொயோப்டெரசு பிசுவாசி* எனப் பெயரிடப்பட்டது.

மேற்கோள்கள்
-----------

1. 1 2 3 4  Mayr, E. (2000) "In Memoriam: Biswamoy Biswas, 1923–1994." *The Auk* 117(4):1030 PDF
2. ↑  Das, P.K. (1992). "Obituary. Biswamoy Biswas". *Journal of the Bombay Natural History Society* **92**: 398–402. .

வெளி இணைப்புகள்
---------------

* 
* பூட்டானின் பறவைகள் (1996)
**நயன்தாரா சக்ரவர்த்தி**  (பிறப்பு 20 ஏப்ரல் 2002), **பேபி நயன்தாரா** எனவும் அழைக்கப்படுகிறார். இவர் இந்தியத் திரைப்படத்துறையில் ஒரு நடிகையாக இருக்கிறார். இவர் தென்னிந்தியாவின் திரைப்பட துறையின் தமிழ், மலையாளம் மற்றும் தெலுங்கு திரைப்படங்களில் குழந்தை நட்சத்திரமாக நடித்துவருகிறார். பேபி நயன்தாரா 2005 ஆம் ஆண்டில் வெளிவந்த கிளுக்கம் கிளுகிளுக்கம் என்ற மலையாள படத்தில் தனது நடிப்புத்திறமையால் 2006 ஆம் ஆண்டில் சிறந்த குழந்தை நட்சத்திரத்திற்கான **சத்தியம் நினைவு விருது** பெற வெற்றிபெற்றார்.

ஆரம்ப வாழ்கை
------------

நயன்தாரா சக்ரவர்த்தி 2002 ஆம் ஆண்டு ஏப்ரல் மாதம் 20 ஆம் நாள் கேரளா மாநிலத்தின் திருவனந்தபுரம் மாவட்டத்தில் பிறந்தார். மணிநாத் சக்ரவர்த்தி மற்றும் பிந்து மணிநாத் இவரின் பெற்றோர்கள் ஆவர். இவருக்கு அய்யன் சக்ரவர்த்தி என்ற இளைய சகோதரன் உள்ளார். இவர்களின் பிரவீகம் கேரளா மாநிலத்தின் கொல்லம் மாவட்டம் ஆகும். இவர் தனது மூன்று வயதிலேயே நடிக்க ஆரம்பித்துள்ளார். இவர் திருவனந்தபுரத்தில் உள்ள கிறிஸ்து நகர் பள்ளியில் இரண்டாவது வகுப்பு வரையில் பயின்றார். பின் இவர் கொச்சிக்கு இடம்பெயர்ந்தனர். அங்கு திருப்புனித்துறையில் உள்ள தி சாய்ஸ் பள்ளியில் பயின்றார். இவர் கிளுக்கம் கிளுகிளுக்கம், சுவர்ணம், லௌடு ஸ்பீக்கர், திருவனந்தபுரம் லாட்ஜ், மறுபடி முதலிய திரைப்படங்களில் நடித்துள்ளார். மேலும் இவர் தி சென்னை சில்க்ஸ், ஆர்.எம்.கே.வி சில்க்ஸ் மற்றும் சில்வர் ஸ்டார்ம் பாரக்ஸ் முதலிய வணிக விளம்பரத்தில் நடித்துள்ளார்.

மேற்கோள்கள்
-----------



1. ↑  "Sathyan Memorial Awards announced.". *The Hindu*. 10 October 2018. .
2. ↑  "അഭിനയത്തിന് താല്‍ക്കാലിക വിട.". *Mangalam*. 10 October 2018. .
மதுலிகா ராம்தேகே நாரி சக்தி விருது பெறுகிறார்
**மதுலிகா ராம்தேகே** (*Madhulika Ramteke*) இந்தியாவின் சத்தீசுகர் மாநிலத்தைச் சேர்ந்த சமூக தொழிலதிபர் ஆவார். பெண்களால் நடத்தப்படும் ஒரு நுண் நிதி வங்கியை நிறுவினார்.நுண்நிதி வங்கி என்பது கிராமப்புற நகர்ப்புற ஏழை மக்களுக்குச் சிறு அளவில் சேமிப்பு, கடன் மற்றும் இதர நிதிச் சேவைகளை அளித்து, அவர்களின் வருமானத்தையும் வாழ்க்கைத் தரத்தையும் உயர்த்துவதாகும். 
மார்ச் 8, 2022 ஆம் ஆண்டு மார்ச்சு மாதம் 8 ஆம் தேதியன்று பன்னாட்டு மகளிர் தினத்தை முன்னிட்டு, மதுலிகா ராம்தேகேவுக்கு பெண்களுக்கு அதிகாரம் அளிக்கும் வகையில் சிறப்பாக பணியாற்றியதற்காக நாரி சக்தி விருது வழங்கி குடியரசுத் தலைவர் ராம்நாத் கோவிந்த் கவுரவித்தார்.

தொழில்
------

ராம்தேகே சத்தீசுகர் மாநிலத்தில் உள்ள இராச்நந்த்கான் மாவட்டத்தைச் சேர்ந்தவர். படிப்பறிவில்லாத வீட்டில் வளர்ந்தார். பள்ளியில் படித்த பிறகு பெற்றோருக்கு எழுதப் படிக்கக் கற்றுக் கொடுத்தார். ராம்தேகே தனது கிராமத்தில் பெண்களுக்கான சுய உதவிக் குழுவை நிறுவியபோது ஓர் இந்திய சமூகத் தொழில்முனைவோரானார். இது நுண்நிதி நிறுவனம் மூலம் உள்ளூர் திட்டங்களுக்கு ஆதரவளிப்பதற்காக 2001 ஆம் ஆண்டு மா பம்லேசுவரி வங்கியை நிறுவியது. ராம்தேகே தனது சேமிப்பை மற்ற பெண்களுடன் சேர்த்து, உடல்நலம் அல்லது பழைய மிதிவண்டி வாங்குவது போன்ற செயல்களுக்கு பணம் செலுத்த விரும்பும் மற்ற பெண்களுக்கு கடன் கொடுக்கத் தொடங்கினார். வங்கி பின்னர் நிலத்தை குத்தகைக்கு எடுக்கத் தொடங்கியது. 2012 ஆம் ஆண்டு நிலவரப்படி வங்கி 5,372 கிளைகளைக் கொண்டிருந்தது. முழுமையாக பெண்களால் நடத்தப்பட்டது. 80,000 பெண்களை உள்ளடக்கிய சிறிய சுயஉதவி குழுக்களைக் கொண்டுள்ளது. குடும்பத் வன்முறையில் இருந்து தப்பிய பெண்களுக்கும் ராம்தேகே உதவுகிறார். கிராமவாசிகளுக்கு கிழங்கு வளர்ப்பது மற்றும் மண்புழு உரத்தை எவ்வாறு நிர்வகிப்பது போன்ற திறன்களைக் கற்றுக்கொடுக்கிறார். இரசாயன உரங்களைப் பயன்படுத்துவது மோசமான ஆரோக்கியத்திற்கு வழிவகுக்கும் என்றும் புழுக்களால் இயற்கையாக உருவாக்கப்பட்ட உரம் சிறந்த சுவையான உணவை உற்பத்தி செய்கிறது என்றும் இவர் நம்புகிறார். 2018 ஆம் ஆண்டில் இவர் 64 கிராமங்களில் சிறந்த சுகாதாரத்திற்கான திட்டங்களை ஏற்பாடு செய்தார்.

2016 ஆம் ஆண்டில் ராம்தேக்கின் சுயஉதவி குழு மூன்று சங்கங்களை அமைத்தது: பசுவின் பால் விற்பனை, ஒரு ஆயுர்வேத மூலிகை வளர்ப்பது மற்றும் சர்க்கரை-ஆப்பிள் பயிரிடுவது ஆகிய பணிகளை இவை மேற்கொண்டன. இத்தகைய இவரது சாதனைகளை அங்கீகரிக்கும் வகையில், ராம்தேகேக்கு 2021 ஆம் ஆண்டுக்கான நாரி சக்தி விருது வழங்கப்பட்டது.

இதையும் காண்க
-------------

* சுமிதா தாண்டி

மேற்கோள்கள்
-----------

1. 1 2 3  "Nari Shakti Award to Madhulika, who started Maa Bamleshwari Bank". *Pipa News*. 9 March 2022. .
2. 1 2  "A social worker who encouraged women to be financially independent". *Progressive Farmers*. 24 March 2022. .
3. 1 2  Mishra, Neeraj Mishra (30 July 2012). "Thousands of rural women in Chhattisgarh come together and start a banking revolution" (in en). *India Today*. .
4. 1 2  "Madhulika Ramteke Honored with 'Nari Shakti Puraskar'" (in en). *Drishti IAS*. 10 March 2022. .
**Page Module:Hatnote/styles.css has no content.**

9th century CE copper plates issued by Ayyan Adikal to Mar Sapir Iso குறித்து அறிய, காண்க Quilon Syrian copper plates.
 வீரராகவ செப்புத் தகடுகளில் பொறிக்கப்பட்ட சின்னம்
**வீரராகவா செப்பேடுகள்**, (கொச்சி, கி.பி.1225 ஆம் ஆண்டு தேதியிட்டது)   அல்லது **வீரராகவ சக்கரவர்த்தியின் கோட்டயம் ஏடுகள்** (Kottayam plates of Viraraghava), அல்லது **சிரியன் கிறித்தவ செப்பேடு** (Syrian Christian Copper plate), அல்லது **இரவி கொற்டனின்** ஏடு (Iravi Kortann's Plate), என்பது மாகோதையார் பட்டினத்தில் (நவீன கொடுங்கல்லூர்) மணிக்கிரமத்தின் (மணிகிராமம்) தலைவனான சிரிய கிறித்தவ வணிகன் இரவி கொற்டனுக்கு (iravikorttan) உள்ளூர் மன்னர் வீரராகவா வழங்கிய சலுகையை விவரிக்கிறது.

மணிக்கிராமம்
------------

மணிக்கிராமம் என்பது, அஞ்சுவண்ணம் மற்றும் ஐநூற்றுவர் வணிகர் சங்கம் (Merchant Guilds) போல, இடைக்கால தென்னிந்தியாவின் முக்கிய வணிகர் சங்கங்களில் (Merchant guilds in medieval South India) ஒன்றாகும்.

கல்வெட்டு குறிப்புகள்
---------------------

* வீரராகவா குறிப்பிட்ட வீரகேரளாவின் வழித்தோன்றலாக விவரிக்கப்படுகிறார்.
* இரவிகொற்டன் "சேர/கேரள நிலத்தின் பெரிய வணிகன்" என்று விவரிக்கப்படுகிறார்.
* நான்கு கோயில்கள் (நாலு தளி) பற்றிக் குறிப்பிடப்பட்டுள்ளன
* குறிப்பிட்டுள்ள சாட்சிகள்
	+ பன்னியூர் மற்றும் சோக்கிரம்
	+ வேணாடு, ஒடநாடு, ஏரநாடு, வள்ளுவநாடு
* எழுதியவர் (Scribe) பெயர் - நம்பி சதேயன்

 வீரராகவ செப்பேடுகள்

மேற்கோள்கள்
-----------

1. ↑  Narayanan, M. G. S. *Perumāḷs of Kerala.* Thrissur (Kerala): CosmoBooks, 2013. 222, 279, and 299.
2. ↑  Veluthat, Kesavan. *The Early Medieval in South India.* Delhi: Oxford University Press. 2009. 152, and 154.
3. ↑  *Epigraphica Indica*, Volume IV. [V. Venkayya, 1896-97] pp. 290-7.
4. ↑  Noburu Karashmia (ed.), *A Concise History of South India: Issues and Interpretations.* New Delhi: Oxford University Press, 2014. 16-18.